《喜闻绳武元亮有归期》
宋代·李彭

行云无定姿，况复出岫心。因风著孤屿，怅望故山岑。

游子在天著，胡为成滞淫。巽坎浩难期，关河阻且深。

向来一纸书，何啻万黄金。未射汉庭策，不妨梁甫吟。

孤花春欲尽，里许要同斟。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。